POSIMAT es el líder mundial en fabricació i sistemes de maneig d´ampolles buides de plàstic: posicionadors, sitges, transportadors per aire, transportadors màssics, etc.\nLa companyia va començar la seva singladura el 1977, a Sabadell, prop de Barcelona, quan el seu President Sr Jaume Martí, va fabricar el primer posicionador POSIMAT. Des de llavors, POSIMAT ha fabricat més de 3.800 unitats que están repartides per tot el món.\nEl 1986 es va produir el trasllat a les noves instal.lacions de Barberà del Vallès (Barcelona), més grans i modernes.\nEl 1997 es va produir el trasllat a la seu principal actual, també a Barberà del Vallès, sobre un terreny de 6.000 m2, permetent així donar resposta a les comandes creixents dels clients.\nAquestes dues plantes de Barberà permeten a POSIMAT proveir els clients no només dels equips necessaris per al maneig de les ampolles de plàstic (sitges, posicionadors, transportadores per aire, despaletitzadors, ...) sino també de l´enginyeria completa des de la bufadora fins a l´omplidora.\nDes d´aquesta seu principal a Barcelona es serveix a Europa, Àsia, Oceania i Àfrica.\nJa des de 1991 POSIMAT està present als USA des d´on es serveixen les Amèriques.\nActualment, la seu americana es troba a Miami, Florida. Disposem d´unes instal.lacions de 2.750 m2 de servei comercial, de postvenda i de showrooom així com de fabricació de transportadors per aire.\nPOSIMAT disposa d´una xarxa de servei a escala mundial, amb el suport de serveis locals propis , o en combinació amb els agents locals, per donar un servei immediat.\nActualment, els destins de Posimat están regits pel seu fundador, el Sr. Jaume Martí i els seus fills Aleix i Elisabet, tots tres llicenciats en Enginyeria Superior per la Universitat Politècnica de Barcelona, en qualitat de President, Director General i Director de Postvenda respectivament.


El Pebrasset: Un caçador de cèl•lules cancerígenes per a combatre la metàstasi\nUn caçador de cèl•lules cancerígenes per a combatre la metàstasi\nUn dels avanços en els últims anys és conèixer millor les claus de la disseminació les les cèl•lules cancerígenes d’un tumor primari del cos i crear defenses per a que la metàstasi no intervinga en els esforços dedicats a eliminar el tumor principal.\nUns investigadors de la Universitat de Cornell han dissenyat uns rastrejadors-caçadors biòlogics que el que fan és localitzar i destruir el torrent sanguini a les cèl•lules cancerígenes circulants. Els primers resultats han sigut bons. Dos hores després del començament del procés es desintegraven.\nAquest invent està format per la combinació del sistema immune i dos proteïnes: la selectina i la proteína TRAIL. A l'injectar en la sang la combinació de les dos proteïnes, les propietats adhesives de la selecteta fan que s'unisquen als leucòcits, la funció de les quals consistix a transportar a la proteïna assassina de cèl•lules tumorals a través de tots els racons de la xarxa vascular del pacient. Això permet a la proteïna trail localitzar, unir-se i destruir a les cèl•lules cancerígenes que circulen per la sang.\nPerò, encara que els resultats haguen sigut bons, l’investigador principal va advertir que farà falta seguir investigant per confiar si és definitivament útil.\nMetàstasi càncer de boca pot diagnosticar-se amb el gangli sentinella\nDescriuen la funció de dos molècules implicades en la metàstasi del cáncer\nPublicado por Cristian Gallego Martínez en 12:06\nEtiquetas: bio2bat, curs 2013-2014, gallegomartinezc, metàstasi


UCRONIES: Heribert Barrera a Felanitx\nPublicat per Joan Calsapeu a 1:24\nRespecto la seva trajectòria i em sap molt greu dir-ho, però a mi no m'agraden gens moltes coses que deia últimament.\n28 d’agost de 2011 a les 5:03\n29 d’agost de 2011 a les 1:08\nLes coses que deia sobre la immigració i els immigrants, la pena de mort, l'energia nuclear, etc.\n29 d’agost de 2011 a les 13:00\nAh, això. Home, però això no ho va dir últimament, sinó fa bastants anys, em sembla. Allò de la immigració va ser lamentable, sí: el que va dir era, ras i curt, xenofòbia. Injust i greu. Però fa molts anys que no li ho he tornat a sentir; no sé si se'n va desdir: m'hauria agradat sentir-li cantar la palinòdia. També em sonen unes declaracions, igualment lamentables, sobre la pena de mort.\nEl que passa és que l'Heribert Barrera ha tingut una vida tan llarga i tan plena de fermesa i de dignitat, que unes ombres puntuals no n'haurien d'entelar el record. Em sembla, vaja.\n29 d’agost de 2011 a les 13:17\nD'acord, ara ens entenem, deixe-m'ho aquí. Torno a dir que respecto molt tantes coses que va fer aquest senyor, i ara potser no és el moment d'entrar en certs detalls. A mi és que, a més, però, em costa molt idealitzar cap polític, especialment contemporani. Però és molt fàcil parlar gratis com jo, i el difícil és intentar fer coses, és clar. Estaré més o menys d'acord amb certes coses del seu pensament però, com a mínim crec que era una persona honesta i valenta (no es pot dir de masses que es dediquen a la cosa pública).\n29 d’agost de 2011 a les 13:47\nBé, en certes coses no hi estava gens d'acord, que quedi clar. Jo em declaro independentista, no-nacionalista i d'esquerres. Crec que el Barrera era independentista, ultra-nacionalista i de dretes.\n29 d’agost de 2011 a les 14:26\nSanti Capellera i Rabassó ha dit...\nPer declarar-se independentista,senyor Roig i Carrera, s'ha de voler ser independent d'alguna cosa, i si parlem de territoris, alehores resulta que la independència de Catalunya i dels PPCC és un fet nacional. Perquè parlem de la independència de part d'una nació d'una altra, oi? Aleshores, pregunto, com es pot ser independentista no nacionalista??? No ho trobeu un contrasentit això? Si em dieu que el dia que Catalunya o els PPCC que ara no ho són siguin sobirans, deixareu de ser nacionalista, doncs ho accepto, però, ser no nacionalista i voler la independència, és com demanar menjar sense tenir gana, perquè m'entengueu. Precisament són els ultranacionalistes els que sempre neguen aquest fet, i ho fan paral·lelament amb l'aferrissada defensa de la independència de la seva pàtria (que en el cas d'Espanya n'inclou d'altres), però, és clar, ells ja la tenen la independència, i la gran part de Catalunya l'únic que té és la corda al coll d'Espanya i França. És impossible, doncs, destriar els dos termes, mentre gran part de la nació sigui a mans d'una altra. Els únics catalans que ens podem permetre aquest luxe, i disculpeu-me, som els andorrans, que podem vantar-nos de ser no nacionalistes, perquè la independència la tenim des que Carlemany ens la va atorgar, avui fa 1.100 anys. I no tenim passaport espanyol ni francès; el tenim propi.\n30 d’agost de 2011 a les 5:00\nDic que no sóc nacionalista i sí independentista, per dir-ho ras i curt i no embolicar-me gaire més, perquè baso la meva aspiració a l’alliberament nacional dels PPCC en la identificació, no en la identitat. Entenc el concepte de nacionalisme de resistència, però no m’agrada el concepte “nacionalisme”, ni la paraula. La meva nació no és millor ni pitjor que cap altra, però és la meva i per això aspiro, no per romanticisme sinó per justícia, a que tingui els mateixos drets que qualsevol altra i per a mi això inclou un estat. Em sap greu que tants suposats nacionalistes declarats de barretina, espardenya i essències pàtries practiquin a l’hora de la veritat la típica política botigueril i mediocre a que ens tenen acostumats. No va per vostè, senyor Santi, que no el conec de res. Tampoc va pel senyor Barrera, evidentment, que en això sí que va morir net de culpa.\n30 d’agost de 2011 a les 13:31


Lens Louvre 2 Lens França - Ofertes d'hotels amb els MILLORS DESCOMPTES EN LÍNIA\n80 Avenue Du Quatre Septembre, Lens, Lens, França, 62300 - Veure al mapa\n"Well equipped studio, comfortable bed, great shower and ever..."\nApartament amb Dutxa (Apartment with Shower - Viperine)\nTant si es tracta d'un viatge de plaer com si és de negocis, Lens Louvre 2 és una elecció d'allotjament magnífica quan visiten Lens. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLens Louvre 2 ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de servei d'habitacions, transport hotel/aeroport, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, despertador, aparell de televisió, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Lens Louvre 2 és una selecció idònia per a la vostra estada a Lens.\nTots els tipus de viatgers (433) Parelles (159) Viatgers en solitari (133) Famílies amb infants petits (72) Famílies amb infants grans (20) Grups (49)


L'oferta de transport públic entre Tossa i L... - Govern.cat\nL'oferta de transport públic entre Tossa i Llagostera s'incrementa amb tres noves expedicions d'anada i tornada durant tot l'any\nquery_builder 27 novembre 2021 10:30\nEl Departament de la Vicepresidència i de Polítiques Digitals i Territori consolida l'oferta de transport públic entre aquests dos municipis\nEl Departament de la Vicepresidència i de Polítiques Digitals i Territori millora l’oferta de transport públic entre Tossa de Mar (La Selva) i Llagostera (Gironès) a partir del proper dilluns 29 de novembre amb tres noves expedicions d’anada i tornada.\nLes noves expedicions donaran servei durant tot l’any. Anteriorment aquest servei només es donava durant els mesos de juliol i agost.\nLa directora general de Transports i Mobilitat, Mercè Rius, ha explicat que “amb aquesta mesura, el Departament consolida l’oferta de transport públic entre aquests dos municipis i recull la petició que s’havia fet des del mateix territori per atendre la mobilitat acadèmica d’estudiants de batxillerat i d’estudiants universitaris que des de Tossa han de desplaçar-se a la Universitat de Girona”.\nEls horaris de les noves expedicions s’han consensuat amb els ajuntaments i es coordinen horàriament des de l’Estació d’autobusos de Tossa de Mar amb el Servei de transport públic Tossa – Lloret i amb les expedicions que surten des de Tossa cap a Barcelona i l’aeroport. D’altra banda, a LLagostera el nou servei es coordina amb la línia Sant Feliu de Guíxols a Girona.\nNota de premsa i detall horaris


Llancen a Espanya una plataforma per recaptar fons per a causes personals\nPublicat 24/6/2015 18:40:31CET\nCaremaker, la plataforma europea en línia de recaptació de fons per a causes personals, ha llançat un lloc web amb l'objectiu de facilitar als espanyols la recol·lecta de fons per a les persones per les quals es preocupen.\nLa plataforma, creada a Dinamarca el 2012, va ser llançada fa poc a Alemanya i està essent presentada a França, Holanda i Itàlia, a més de a Espanya, ha informat la companyia en un comunicat.\n"Aquesta iniciativa està pensada per ser una eina útil per ajudar la gent en un sol 'clic'. És molt gratificant com la gent està disposada a contribuir en causes alienes i estic segur que a Espanya trobarem persones que intenten marcar la diferència per als altres", ha afirmat el director executiu i cofundador de Caremaker, Soren Norgaard.\nEls usuaris de Caremaker han contribuït a més de 6.000 causes, com una jove que va recaptar diners per a la seva germana gran amb la finalitat de rebre un tractament alternatiu per al càncer que costava 70.000 euros o uns pares que necessitaven comprar una cadira de rodes especial per al seu fill paralític.\nA Espanya ja hi ha usuaris que han iniciat campanyes de recaptació de fons per mitjà del web de Caremaker, com una mare que ha iniciat una campanya amb l'objectiu que la seva filla pugui portar a terme el canvi de sexe o una dona perquè la seva cosina i la seva parella puguin fer el ral·li solidari Atles pel Marroc per acostar material escolar.\nLa fundació de Caremaker se li va acudir a Norgaard després de ser diagnosticat de càncer, motiu pel qual necessitava un llarg període de quimioteràpia i tractament amb radiació; des de la seva creació, la plataforma ha rebut l'aportació de més de 100.000 persones, l'equivalent al 2% de la població danesa.\nAvança el pou paral·lel al de Julen en condicions de feina "extremes" i materials "de duresa enorme"


Bloc d'Isabel Escudero: de desembre 2010\nLA FRÀGIL IMATGE DE CAMPS\nUn exemplar de premsa valenciana d'una capçalera d'estes que es deixen llaurar amb facilitat escrivia recentment un perfil del president de la Generalitat, del que deia açò: la seva gestió durant aquests últims set anys ha estat marcada per la posada en marxa de polítiques econòmiques i fiscals per millorar la competitivitat i les expectatives de creixement de la Comunitat Valenciana. També han estat importants en la seva gestió les persones i per això ha donat prioritat absoluta a les polítiques socials. Però no obstant, afegeix, si alguna cosa ha caracteritzat la seva gestió al capdavant de la Generalitat ha estat la gran voluntat d'arribar a grans acords de tipus econòmic i social amb els agents econòmics, socials i polítics.\nEn una de les il.lustracions del reportatge apareix Camps al costat del president de l'Associació Valenciana d'Empresaris, Francisco Pons, la mateixa persona que només uns dies després es va despatxar amb unes declaracions en les que demanava a la Generalitat que frene el seu endeutament, que ajuste despeses, controle costos i redueixa el periode de pagament a proveïdors. I en una altra il.lustració, sobre un peu de foto que feia referència als assoliments de Camps, apareix el president inaugurant una obra del Ministeri de Foment, la qual cosa més bé sembla una relliscada de l'autor del reportatge.\nEsta desafortunada pinzellada periodística revela que la imatge i la credibilitat del president de la Generalitat són de tal fragilitat que ja no és possible afalagar durant més d'un paràgraf sense quedar en evidència o caure en contradiccions.\nL'adulació ocupa unes poques línies, però no obstant això caldrien llibres sencers per explicar que la competitivitat i les expectatives de creixement de la Comunitat no només no han millorat, sinó que s'han situat a la cua per haver-ho apostat tot a la rajola després d'haver abandonat sectors productius tradicionals, instituts tecnològics, i l'agricultura.\nEl contrast amb la realitat és encara més impactant quan Camps tracta de presumir de les seves polítiques socials i de la seva prioritat sobre les persones. Bastaria amb recordar el desenvolupament de la Llei de Dependència en estes terres, però en tot cas, i per eliminar dubtes, ens podem remetre als índexs de fracàs escolar. La inversió més productiva que pot fer una societat, l'educació, s'ha descuidat.\nI finalment, sobre la voluntat d'arribar a grans acords amb els agents econòmics, socials i polítics, n'hi ha prou amb esmentar la nova proposta de reforma de l'Estatut, per no citar el rebuig a les propostes que en matèria econòmica li va traslladar el secretari general del PSPV, i les dirigides a democratitzar i sanejar RTVV. La reforma de l'Estatut només quatre anys després de la seva aprovació és fruit de la negativa del PP a acceptar llavors les propostes socialistes, i malgrat això la reforma va tirar endavant gràcies a la veritable voluntat d'aconseguir grans acords, però del PSPV. La resposta ha estat el veto al PSPV en els organismes en els quals correspon a les Corts nomenar representants, el bloqueig en la renovació de les institucions de la Generalitat, i la falta de voluntat de desenvolupar l'Estatut reformat en 2006 en les seves línies fonamentals.\nCamps tanca 2010 més feble que mai. L'estructura sobre la qual assenta la seva imatge i credibilitat és fràgil i va a esfondrar-se a cop de realitats. Quan són els mateixos empresaris els que li diuen a Camps que no està gestionant bé s'ha arribat ja a l'últim toc d'advertiment. Haig de confessar, no obstant això, que la meva certesa que Camps no anava a ser proclamat de nou candidat després de l'esclat de l'escàndol de corrupció, està ara clapejada de dubtes. Haurem arribat, en aquest cas, al límit de la perversió democràtica.\nPublicat per Isabel Escudero a dijous, de desembre 30, 2010 Cap comentari: Enllaços a aquest missatge\nLa prescripció de bona part dels delictes que se li imputaven a Carlos Fabra convida a emprendre una campanya contra la impunitat. L'acte de l'Audiència Provincial que decreta el tancament de les investigacions obre dos reflexions amb caràcter immediat. La primera: com és possible que un exèrcit de jutges, fiscals, advocats, perits i tècnics de l'Administració Tributària no haja caigut en el compte que anaven a prescriure els terminis. I la segona, referida a la credibilitat del sistema.\nEn el primer cas, caldria determinar i exigir responsabilitats. I en el segon cas, ningú perd de vista que qualsevol mortal que deixe de declarar mil euros a Hisenda és perseguit fins a l'extenuació sota el risc que li siga embargada la seua nòmina o el seu compte corrent. No obstant això, si deixes de declarar gairebé quatre milions d'euros, i deixes de pagar a Hisenda 1'7 milions d'euros, amb una miqueta d'habilitat i un bon equip d'advocats pots eixir-te'n. Esta és la impressió que se li queda al comú dels mortals.\nEn tot cas, l'eufòria que ha pretès transmetre la direcció del PP en boca de González Pons és en primer lloc forçada i exagerada, i en segon lloc representa una burla a una ciutadania que cada vegada té menys motius per creure en això que anomenen garanties.\nPublicat per Isabel Escudero a dimarts, de desembre 28, 2010 Cap comentari: Enllaços a aquest missatge\nPublicat per Isabel Escudero a dimecres, de desembre 22, 2010 Cap comentari: Enllaços a aquest missatge\nLa concessió de llicències de TDT al País Valencià, un procés que va encetar en 2005 González Pons, ha esdevingut un autèntic caos audiovisual.\nEl PP haguera pogut fer un exercici de responsabilitat, admetre almenys les dificultats amb les que s'està implantant l'oferta de TDT, anunciar mesures per reconduir la situació, i demanar la col.laboració de l'oposició. Per contra, la consellera-portaveu del Consell, Paula Sánchez, ha optat per plantar a la comissió de control en la que havia de retre comptes, i encarregar a una diputada del seu partit la tasca de maquillar la realitat sense cap escrúpol.\nEn l'actualitat s'estan incomplint quasi totes les condicions d'adjudicació de llicències a causa de la discrecionalitat amb la que el PP adjudicar les llicències.\nEl senyal de TDT arriba a pràcticament tot el territori, però sense contingut. En moltes zones no es poden veure canals, perquè les empreses que els haurien d'emetre han renunciat al negoci, o no saben portar el negoci, o desconeixen el sector, o no volen invertir.\nPer començar, en cap demarcació estan en funcionament els quatre canals de TDT que s'assignaren. A Morella, Elx i Orihuela-Torrevieja no hi ha cap canal emetent; a Vinaròs, Sagunt, Torrent, Ontinyent-Xàtiva, Benidorm, Elda i Castelló només un; a València tres, inclosa la municipal; i a Alacant dos. Només hi ha una televisió municipal en funcionament, la de València, i en altres casos on no els convé que es posen en marxa televisions locals, com el cas de Gandia, estan posant tots els obstacles possibles en una descarada exhibició d'intolerància i prepotència. A Castelló l'Ajuntament ja ha dit que renuncia perquè no té diners.\nA més, la gran majoria de les poques emissores que estan emetent no ho estan fent al cent per cent i es limiten a rebotar el senyal de programacions nacionals, sense producció pròpia.\nLes bases del concurs obliguen els adjudicataris a emetre en valencià almenys una quarta part de la seua programació, i a destinar almenys una cinquena part de a les produccions audiovisuals autòctones. Gairebé ninguna de les poques televisions que estan emetent compleix les bases d'adjudicació, ni tan sols la televisió municipal de València.\nLes empreses concessionàries de la TDT local no tenen recursos per adequar-se a les bases de la concessió. Pot haver influit la crisi de la publicitat en els mitjans de comunicació, no dic que no. En condicions normals es podria ser condescendent. Però la principal causa d'eixa situació és que el PP, per norma general, va adjudicar les llicències a empreses sense experiència al sector audiovisual, sense implantació al País Valencià, i sense interès per implantar-se. Alguna de les principals concessionàries es van constituir pocs dies abans de la convocatòria del concurs, i l'àmbit de procedència de molts dels adjudicataris és tan heterogeni com sorprenent: constructores, immobiliàries, centres esportius, i fins i tot empresaris de la recollida del fem, com hem conegut els darrers dies. Només una cosa tenen en comú: la seua afinitat al Partit Popular. I la conseqüència és que tenim el que tenim. En la seua obstinació per crear un monopoli mediàtic l País Valencià, el PP està privant als valencians de l'oferta televisiva a la que tenen dret, estan sacrificant eixe dret en funció dels seus interessos, estan sotmetent al valencià a una exterminació orquestrada i premeditada, estan abocant a l'atur als professionals valencians, i estan perjudicant al sector audiovisual valencià.\nPer ventura es pot pensar l'adjudicatari de la recollida de fem a Orihuela té molt d'interès en oferir una programació de qualitat a les televisions locals d'Alacant o Dénia en les que el van obligar a invertir? O que Jiménez Losantos y la seua Libertad Digital estan disposats a invertir en les preferències dels telespectadors de Torrent, Sagunt, Alzira i Elx, lluny del seu centre d'operacions a Madrid? A quant cotitza una llicència de TDT? Ha controlat el PP les transferències i transaccions? Quin preu va pagar Arturo Torró a José Luis Ulibarri per la llicència de Tele 7 a Gandia?\nNo en tenien prou amb les emissores de la ràdiotelevisió pública. Necessitaven acaparar com fóra el mapa mediàtic per tal de no deixar ni una fissura a la pluralitat, la independència, la imparcialitat i la professionalitat. És un atac poc dissimulat a tots els principis recollits en la Constitució i l'Estatut relatius a la llibertat d'expressió, el pluralisme i la informació veraç. I eixe és el vertader motiu de tot el desgavell en el que s'està convertint la implantació de la TDT.\nEl Consell consentint que per norma general s'incomplisquen les condicions del concurs. Però això no és el més greu. El més greu és que està permetent que els valencians no disfruten de l'oferta de TDT que els correspon per tal que les empreses adjudicatàries salven el seu compte de resultats. Si en la resolució del concurs d'adjudicacions haguera primat l'experiència, la professionalitat, la capacitat, la igualtat d'oportunitats, la independència, la imparcialitat, l'equitat i l'interès general, potser ara haurien 42 canals locals i dos autonòmics emetent al cent per cent, amb la programació autòctona corresponent, i amb les hores corresponents de valencià, donant llocs de treball, potenciant la indústria audiovisual autòctona, estimulant la producció en valencià, dinamitzant el mercat publicitari, i en definitiva, donant un servici al que els valencians tenen dret, un dret que el PP se'ls està privant.\nRevocar les concessions de llicències que estan incomplint les condicions de concessió i l'inici d'un nou concurs és l'única solució.\nPublicat per Isabel Escudero a dimarts, de desembre 14, 2010 Cap comentari: Enllaços a aquest missatge\nJARABA NO RESPON\nEl director general de RTVV, José López Jaraba, va comparéixer ahir a la comissió de control de RTVV, on havia d'explicar, entre altres coses, perquè Canal 9 va ocultar la notícia de l'alçament del secret de sumari del cas Gürtel durant la setmana en la que es va produir la notícia, entre el 5 i l'11 d'abril. No va donar cap explicació referida al motiu de la compareixença. No obstant, ara ens podem fer una idea del poc interès de RTVV en informar del cas Gürtel després de conéixer que els integrants de la trama van obtenir les seues principals comissions de Canal 9. Eera d'esperar, doncs, que ni Canal 9 ni cap altre mitjà del grup anaven a informar com cal de la trama Gürtel. Si López Jaraba ho haguera admés, la compareixença haurà tingut sentit, però va optar per posar-se a l'altura d'aquells que van assaltar la caixa de Canal 9 de forma planificada i organitzada i van aconseguir un botí de tres milions d'euros.\nJo no hem preocupa el fet de que notícies banals i intrascendents ocupen llocs preferents als sumaris dels informatius en detriment de l'actualitat política de la que sí es fan ressò la resta de mitjans.\nEl que em preocupa és que amb l'ocultació d'aquests fets en els informatius dels nostres mitjans públics a l'actual director general en connivència amb aquells que van planificar i perpretar l'assalt a la caixa de Canal 9, per estar silenciant una activitat delictiva que tenia precisament com a víctima a Canal 9. Jaraba podria ser un encobridor.\nLópez Jaraba ha persistit en el muntatge d'un aparell de propaganda del PP a costa de les xifres d'audiència i dels diners de tots els valencians, a costa de la llibertat i la democràcia, però ara a més, ocultant les notícies de l'alçament del secret del sumari del cas Gürtel a l'abril, s'està convertint en encobridor.\nNo només utilitzen els diners dels valencians per a manipular i enganyar a l'opinió pública a costa de la credibilitat d'un mitjà de comunicació que és de tots els valencians, sinó que eixos diners, en compte de dedicar-se a millorar la qualitat de la programació de RTVV, s'han destinat a reformar xalés de mafiosos a Marbella i Eivissa, o a adquirir productes de luxe.\nAra el deute els ofega i no poden mantindre més temps l'aparell de propaganda a costa dels diners de tots, però ja trobaran la forma de defugir l'estricte compliment de servei públic sobre les quals es va fundar RTVV encara que tinguen que passar per damunt de la dignitat professional dels treballadors, la qualitat de la programació, i els índex d'audiència, que ara mateix estan en mínims històrics, i no sabem si per damunt del caràcter públic de RTVV.\nEl resultat de la política empresarial ha estat el saqueig de la caixa i un deute inassolible\nI el resultat de la política editorial és el següent: Canal 9 va acumular en el primer semestre d'enguany les pitjors dades d'audiència de la seua història. Ni el 6'5% dels telespectadors valencians opten pel seu canal propi en el conjunt de la programació. Però si ens limitem als informatius, l'audiència baixa del 6% més vegades de les desitjades. Les audiències actuals no són millors. L'aparell de propaganda del PP ens esta costant massa als valencians, en termes de diners, de qualitat democràtica, i de prestigi professional. Però encara ens dol més que milions d'euros de RTVV hagen anat a parar a les butxaques de mafiosos.\nPublicat per Isabel Escudero a divendres, de desembre 10, 2010 Cap comentari: Enllaços a aquest missatge\nASSALT A RTVV\n"Agafa els diners i corre", "Assalt al tren de Pelham", "Assalt al furgó blindat", o simplement "Blindat", recentment estrenada en Canal +. L'últim informe policial sobre el repartiment de comissions en la trama Gürtel a costa de la retransmissió de la visita del Papa a València, s'assembla bastant a la sinopsi de qualsevol de les pel·lícules citades.\nEixe informe ens diu una cosa clara i diàfana: Que RTVV va ser literalment assaltada de forma preparada, planificada, organitzada i deliberada, i el que és més greu, amb la connivència del Consell i de la cúpula del PP Valencià.\nEns trobem amb tots els ingredients d'una actuació delictiva planificada: tenim els capos que donen el vist-i-plau, tenim els cervells, l'empresari que es presta al joc, y el càrrec públic corrupte que rep la seua part, mig milió d'euros, i pega a fugir. Es pot afirmar que no estem ja davant de polítics i empresaris que han caigut en la temptació de la corrupció, sinó davant de delinqüents comuns.\nNo cal que el PP ens diga ja perquè va dimitir Pedro García fa un any de director general de RTVV. Ara ja ho sabem, però sí ens haurien de dir almenys on està per poder demanar-li responsabilitats.\nMentre RTVV està en situació de fallida i els treballadors temen anar al carrer, tres milions d'euros dels pressupostos públics de la Generalitat han servit per a que presumptes delinqüents reformen els seus xalés de Marbella i Eivissa, es compren cotxes d'alta gama o articles de luxe per a continuar subornant polítics.\nEl primer que haurien de fer és tornar els diners. Francisco Correa es va embutxacar 1'4 milions, Pablo Crespo 630.000 euros, El Bigotes y Pedro García 500.000 euros cadascú, Teconsa 200.000 euros, i una persona sense identificar 300.000 euros. El PP ha de dir hui mateix qui és la persona sense identificar.\nÉs inel.ludible la destitució immediata de tot l'equip directiu de RTVV i l'aplicació urgent d'un paquet de mesures per sanejar l'ens, recuperar l'audiència i la programció de qualitat, restituir la vocació de servei públic i tranquilitzar als treballadors.\nAixí mateix, cal que deixen el seu càrrec totes les persones que apareixen implicades en este assalt a RTVV: Juan Cotino, Vicente Rambla, Ricardo Costa, etc, etc, etc. Cal a més, que la fundació de la visita del Papa retra comptes de forma urgent i inajornable.\nPublicat per Isabel Escudero a divendres, de desembre 03, 2010 Cap comentari: Enllaços a aquest missatge\nFINS ON ESTAN DISPOSATS A ARRIBAR?\nRTVV ha recorregut a tot tipus d'excuses ridícules i puerils per justificar el muntatge descobert per simular un fet noticiable negatiu per al PSPV a la pròpia seu socialista.\nUna ciutadana sahrauí acudeix a la seu del PSPV suposadament per sol·licitar la baixa de militància, i casualment acudeix acompanyada de les càmeres d'una productora que habitualment treballa per Canal Nou, i d'una redactora de Ràdio Nou. Ningú més.\nDescobert el muntatge, càmeres i redactora fugen de la seu quan apareix el personal de premsa, i RTVV s'apressa a emetre comunicats en els quals tracta de justificar allò injustificable.\nDiu en primer lloc que la redactora de Ràdio Nou anava en el vehicle de la productora perquè plovia. No obstant això, sembla que només plovia sobre el cap de la redactora de Ràdio Nou.\nDiu RTVV que van acudir prèvia convocatòria de premsa. Mentida. La convocatòria era per a una protesta de saharahuis davant la Delegació del Govern, la resta és una faula.\nI diu RTVV que fa un any que no contracta amb la productora en qüestió, en un intent de demarcar-se del muntatge. És una dada que seria necessari contrastar, però en tot cas difícil de creure quan la productora Atlas té des dels seus orígens a RTVV com a principal client.\nTot un enfilall de mentides acompanyada de més enfilalls de mentides i excuses barates que no fan sinó desvetllar fins a quins extrems està disposat arribar RTVV en el seu afany de servir als interessos del PP. Ja no es conformen únicament amb esbiaixar la realitat, manipular-la, o ocultar-la en funció dels seus interessos, sinó que ara comprovem que a més construeixen la seva pròpia realitat, i provoquen les notícies. Este és un fet greu, gravíssim, que atempta contra els propis fonaments d'una societat democràtica.\nEl PP ha convertit RTVV en una màquina de propaganda al seu servei, una màquina per cert caríssima que ha posat a l'ens a la vora del fallida i sense eixida. És a dir, el PP s'ha creat la seva pròpia màquina de propaganda a costa dels pressupostos públics.\nPerò això s'ha acabat. Els he d'anunciar que ha arribat el punt i final d'estes pràctiques a la radiotelevisió pública valenciana i que anem a recórrer a tots els mitjans per destarrar la manipulació, l'ocultació de notícies i la construcció de realitats paral.leles, això sí, des d'una actitud constructiva. Si el PP vol podem col.laborar en posar a disposició dels ciutadans valencians una RTVV plural, digna i de qualitat, amb un pla de sanejament que la faça viable, però primer l'actual equip directiu ha d'assolir les seues responsabilitats per haver portat a la roïna l'ens públic només per a enriquir a amics i crear un aparell de propaganda sectari al servei del PP.\nEl Síndic de Greuges ja va donar un cop d'atenció a RTVV, i si cal apel.larem al dret fonamental de rebre informació veraç i a les lleis per acudir a les instàncies que calguen per tal de defendre la pluralitat. No deixarem de fiscalitzar ni un sol segon d'espai informatiu a cap canal de TVV i de Ràdio Nou.\nPublicat per Isabel Escudero a dimecres, de desembre 01, 2010 Cap comentari: Enllaços a aquest missatge


PML (RC) - País Valencià: Campanya d'agitació per la retirada de càrrecs immediata als brigadistes internacionals\nCampanya d'agitació per la retirada de càrrecs immediata als brigadistes internacionals\nEn els últims dies s'ha alçat una gran revolada al voltant dels nostres camarades, els quals van acudir a combatre a l'Estat Islàmic en la regió kurda de Rojava. Mitjançant una brigada internacional, es van allistar de manera voluntària sacrificant les seues vides per a lluitar pels drets de tots els treballadors del món, sota la falç i el martell que ens representa a tots els militants del Partit Marxista-Leninista (Reconstrucció Comunista).\nTal com temíem, van ser detinguts en arribar a Espanya, tot i que altres països de la UE, com ara Holanda, van anunciar que no hi hauria represàlies contra aquells que combateren als feixistes de l'ISIS. Espanya torna a ser “exemple” mostrant obertament la feixistització de l'Estat, que reprimeix a aquells que lluiten contra la barbàrie.\nAixí com va ocórrer ací fa 70 anys, el feixisme ha trobat en la solidaritat internacionalista un dur adversari. El poble kurd, que resisteix les envestides del monstre que és ISIS, està recolzat per combatents exemplars de tot el món. De la mateixa manera que recordem amb afecte a aquells que van acudir a socórrer als treballadors espanyols del feixisme, hem d'estar orgullosos d'aquests joves que han arriscat tant pels seus principis d'acer.\nDes del Partit Marxista-Leninista (Reconstrucció Comunista) estem orgullosos dels nostres camarades i traiem pit davant l'adversitat. No estaran sols per molt forta que siga la repressió. Ells tampoc tenen por, tal com demostra el fet que es lliuraren davant la policia en lloc d'ocultar-se.\nLa classe obrera és internacional i les mostres de suport de fora de les nostres fronteres són innombrables. Per açò, convidem a tots els que es solidaritzen amb aquests joves a exigir LA RETIRADA IMMEDIATA DE TOTS ELS CÀRRECS. Aquestes acusacions són falses i pretenen atemorir als qui són lluitadors per la seua classe.\n-Cèl.lula Elena Odena:\n-Cèl.lula Joan Comorera:\n-Cèl.lula José Díaz:\nPublicado por Reconstrucció Comunista País Valencià en 10:28


Sánchez diu que la creació d'ocupació de qualitat serà el criteri "principal" per als projectes dels fons europeus\nPublicat 24/02/2021 10:32CET\nEl president del Govern central, Pedro Sánchez, ha assegurat aquest dimecres davant el ple del Congrés que la creació d'"ocupació de qualitat" serà un dels "principals criteris d'elegibilitat" de tots els projectes del Pla de recuperació, transformació i resiliència.\nAixí, en la seva intervenció davant la cambra baixa per retre compte de l'estat d'alarma vigent, Sánchez ha destacat que, a través d'aquestes actuacions, les estimacions del seu executiu és poder crear prop de 850.000 llocs de treball durant els pròxims tres anys.\nEn aquest període, el president del Govern central ha dit que el país rebrà prop de 80.000 milions d'euros en transferències directes, d'un total de 140.000 milions dins els programes de recuperació que s'ha acordat a la Unió Europea per afrontar la crisi de la pandèmia del coronavirus.\nSánchez ha recordat com, durant els primers mesos de la pandèmia, el seu executiu va reivindicar la necessitat d'acordar en l'àmbit europeu un 'Pla Marshall' per superar la crisi. "Aquest Pla Marshall ja és aquí", ha destacat, abans de qualificar el seu full de ruta com "el pla de recuperació més ambiciós de la història econòmica d'Espanya".\nEntre les actuacions que preveu el pla de recuperació, ha assegurat que hi ha la creació d'"ocupació sòlida, de qualitat" i "de màxima durada", reduir la temporalitat, "facilitar els processos d'ajust intern de les empreses" i la inversió per reforçar els serveis públics d'ocupació.


Ets a: Inici > Notícies > La comparseria de La Patum desfilarà pels carrers de Berga amb una passada que es farà el dijous de Corpus\nAbel Garcia, Ferran Aymerich, Ivan Sànchez, Roser Valverde i Dolors Tous\nLa programació de les festes del Corpus de 2021 inclourà noves propostes que comptaran amb la participació de la comparseria de La Patum. L’Ajuntament de Berga i el Patronat de La Patum han decidit incorporar una passada per tal que la comparseria de la festa pugui recórrer els carrers del centre de la ciutat el dijous de Corpus. També es preveu fer una plantada estàtica de la comparseria a la plaça de Sant Pere el diumenge de Corpus per poder contemplar els elements de la imatgeria de La Patum en l’emplaçament habitual on es desenvolupen els actes principals de la festa berguedana. Les propostes han estat tractades durant la sessió ordinària del Patronat de La Patum que s’ha fet aquest divendres, 21 de maig, i que ha comptat amb la participació de les persones representants dels diferents grups polítics del consistori, els caps de colla de la comparseria patumaire i altres persones representants de la festa en el patronat.\nPassada de la comparseria\nLa iniciativa de portar a terme una passada amb els elements de la imatgeria de La Patum és una proposta del conjunt de grups municipals del consistori que ha estat treballada en els darrers mesos. La regidora de Patum, Roser Valverde, ha explicat que “la proposta ha hagut de passar una sèrie de filtres i ha estat validada en els últims dies per diferents instàncies i per la Junta de Seguretat. També estàvem pendents de l’evolució de la situació pandèmica”. Valverde ha afegit que “La Patum té un pes emocional i sentimental, que no sempre s’expressa a la plaça, i pel que fa a la dinamització econòmica i social, La Patum és pal de paller”.\nLa passada es farà el dijous, 3 de juny, al matí. El recorregut de la passada s’iniciarà al Convent de Sant Francesc i finalitzarà a la plaça de Sant Pere. Els detalls del recorregut de la passada es donaran a conèixer en els pròxims dies, un cop s’hagi determinat el dispositiu de seguretat que s’aplicarà amb la col·laboració dels cossos de seguretat i membres de seguretat privada amb l’objectiu que l’activitat es desenvolupi amb normalitat i evitant que es produeixin aglomeracions de persones durant la passada i l’accés a la plaça de Sant Pere. Paral·lelament es treballarà en un protocol per garantir la seguretat de les persones que participin en la desfilada portant els elements de la comparseria.\nUna altra de les propostes plantejades durant la sessió ordinària del Patronat de La Patum estat la possibilitat de fer una plantada estàtica de la comparseria per exposar els elements de la imatgeria a la plaça de Sant Pere. Aquesta activitat es portaria a terme durant la jornada del diumenge, 6 de juny. En aquest cas, manquen per concretar els detalls sobre l’horari i la regulació de l’accés per poder veure les comparses.\nConsens dels grups municipals\nEn la roda de premsa de presentació de la proposta també hi han participat els representants dels diferents grups polítics amb representació al consistori. El portaveu de Junts per Berga, Ferran Aymerich, ha dit que “avui La Patum i la ciutat fan un petit pas per recuperar aquesta normalitat que vam perdre el març del 2020 i d’alguna manera ens apropa al que hauria de ser una La Patum normal. Per a alguns serà un pas petit i per d’altres un pas massa agosarat, però creiem que tots els grups polítics i l’ajuntament en ple estàvem obligats a avançar per recuperar aquesta normalitat, a posicionar Berga i La Patum on creiem que han de ser i no repetir un segon any en blanc”.\nEl portaveu del PSC, Abel Garcia, ha expressat que “sempre ha estat el meu tarannà la mà estesa quan s’han de prendre decisions complicades. Quan un ha de prendre decisions i, això normalment li pertoca a l’equip de govern, davant de decisions complicades com més consens hi hagi, menys complicades són perquè són compartides. Aquest també és el primer pas per demostrar que quan hi ha un interès comú de posar la festa, les persones i la ciutat per davant, queden fora totes les diferències, ens unim i ho posem fàcil”.\nLa portaveu d’ERC, Dolors Tous, ha reiterat que “l’Ajuntament hem de ser tots, no només l’equip de govern i, per tant, la ciutat és de tots”.\nPossibilitat sobre la celebració de La Patum fora de la setmana de Corpus\nL’alcalde accidental, Ivan Sànchez, ha fet referència a la notícia publicada pel diari Regió 7, el 20 de maig, sobre la possibilitat de celebrar La Patum a la tardor. Sànchez ho ha desmentit i ha afirmat que “en cap cas aquest consistori va dir que féssim Patum a la tardor. En el meu discurs del Ple de l’Ascensió vaig dir que teníem l’obligació, com a ajuntament, de treballar per si s’obria qualsevol escletxa. I vaig afegir que això no volia dir que féssim Patum ni al setembre, ni a l’octubre, ni al novembre i avui hi afegeixo, ni al desembre”.\nLa passada de la comparseria patumaire del dijous de Corpus comportarà l’endarreriment de l’inici del concert de sardanes amb la Cobla Pirineu. El nou horari s’anunciarà properament.\nEn la programació també s’inclourà un acte que no havia estat inclòs en el fulletó del programa d’actes de les festes del Corpus de 2021 que es va distribuir a les llars berguedanes. Es tracta de la Missa Major que es farà el diumenge, 6 de juny, a les 12:30 h a l’església parroquial de Santa Eulàlia. Durant la celebració de l’ofici s’interpretarà la Missa Patumaire.


Apartment Olivia Lanzarote Espanya - Ofertes d'hotels amb els MILLORS DESCOMPTES EN LÍNIA\nCalle Malva 10, Puerto del Carmen, Lanzarote, Espanya, 35510 - Veure al mapa\nMés informació sobre Apartment Olivia\nTant si es tracta d'un viatge de plaer com si és de negocis, Apartment Olivia és una elecció d'allotjament magnífica quan visiten Puerto del Carmen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Olivia també ofereix moltes instal.lacions per enriquir la seva estada a Puerto del Carmen. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), piscina exterior, buceig, pesca, pistes de tennis. Apartment Olivia és un lloc ideal d'estada pels viatgers que busquin encant, comfort i facilitat a Puerto del Carmen.


Apadrinem un camí, per la ZER L’Aglà | PRIORITAT\nagost 20, 2015 by Redacció\nUna dotzena d’escoles del Priorat es van sumar el passat mes de juny a l’activitat “Caminem junts cap a la declaració de patrimoni”. És el cas de les escoles de la ZER L’Aglà (Gratallops, el Molar i la Vilella Baixa), que ens expliquen en el següent article el seu projecte de treball sobre paisatge i territori.\nEl curs 2011-12 les escoles de la ZER L’Aglà ens vam plantejar de dur a terme un Projecte de Treball sobre Paisatge i Territori. En el context d’aquest treball vam convidar el Rafel López-Monné (geògraf i fotògraf) a explicar-nos el programa de la xarxa de camins del Priorat.\n“Els camins antics són veritables fils de la memòria. Guarden patrimoni, coneixements, però, sobretot, unes dosis extraordinàries d’humanitat i de vida. Els camins antics poden ser un element educatiu de primer ordre per vincular els alumnes amb els seu territori, per tornar a trenar les relacions de les persones amb el seu espai, amb els seus paisatges; relacions que la velocitat dels canvis sovint han trencat. Els alumnes poden convertir-se en veritables protagonistes de la recerca d’aquesta memòria.”\nVam descobrir possibilitats de treball i gaudi més enllà del Projecte que estàvem treballant i ens va sorgir la idea d’APADRINAR ELS NOSTRES CAMINS.\nReconèixer i valorar el patrimoni natural i cultural del nostre entorn.\nAprendre a estimar i valorar l’entorn proper.\nValorar la importància de la conservació del patrimoni natural, especialment, en aquest cas, els camins rurals.\nAprendre aspectes concrets del camí apadrinat.\nCompartir activitats amb les famílies i/o amics.\nRespecte al camí, adquiríem uns compromisos:\nTriar un camí significatiu, accessible i proper als nens i nenes de l’Escola.\nFer una primera sortida de reconeixement i identificació del lloc físic, acompanyats pels Agents Rurals.. (Curs 2012-13).\nEscriure un petit “compromís d’apadrinament”. Podria consistir en el redactat dels acords presos per part de l’Escola.\nIniciar la llibreta del camí. Un espai on recollir, per escrit, les experiències i vivències sobre el camí (fotografies, dibuixos, mostres de plantes, poemes, llegendes…). Aquest llibre és personal de cada alumne/a. S’inicia a P-3 i cada curs es va omplint fins a arribar a 6è EP que es pren cap a casa.\nFer dues sortides, com a mínim, al llarg del curs. No es tracta de fer la gran caminada sinó de fer estimar el camí: fer-hi activitats plàstiques, lúdiques, musicals, literàries, de natura…) per tal d’anar-lo coneixent i fer-nos-el nostre.\nComptar amb la col·laboració dels Agents Rurals i/o persones que ens puguin ajudar i explicar diversos aspectes del camí, en les nostres passejades i observacions.\nInvestigar la història i/o històries sobre el camí.\nCompartir el camí amb família i /o amics.\nTriar algun/s lloc/s emblemàtic/s (un arbre interessant, una riera, un espai, unes pedres, un mas…).\nDecidir alguna activitat per a fer en els llocs emblemàtics escollits.\nAspectes de natura, història, geologia… a treballar:\nActualment, cada Escola de la ZER té un camí apadrinat, al llarg dels cursos hi anem realitzant les sortides i activitats que acordem.\nAquest curs, a més, en la nostra segona sortida, el mes de juny, hem fet la caminada amb la intenció de donar a suport a la “Candidatura del Priorat com a Paisatge Agrari patrimoni Mundial de la Humanitat per part de la Unesco”\nESCOLA LLICORELLA. GRATALLOPS: Camí antic de Falset a Gratallops. “Els batecs del vi”.\nESCOLA PIUS XII. EL MOLAR: Camí dels Gobians (de El Molar a Garcia).\nESCOLA SERRA MAJOR. LA VILELLA BAIXA: Sender del “Pla del Xorrac”. La Vilella Baixa.\nLa Llibreta del Camí\nLa idea d’aquesta llibreta és començar-la a P3 i acabar-la en finalitzar l’educació primària.\nAl llarg d’aquests anys i de les diferents sortides al nostre camí apadrinat, anar-la omplint.\nQuè hi podem escriure o posar? Itinerari del camí, un mapa amb les corbes de nivell, recull de vegetació, fotografies, explicar la vivència d’una sortida, descriure alguna sensació o algun racó bonic …, tot allò que vulguem i tingui a veure amb el nostre camí!\nAquesta llibreta i altres activitats de reflexió i/o recerca es duen a terme a l’Escola, posteriorment a la sortida.\nEn cada sortida es plantegen activitats diferents que ens permeten conèixer aspectes diversos.\nSenyals: identificar i recollir mostres dels senyals identificatius del camí.\nLes vinyes: veure l’estat de les vinyes en aquest moment de l’any.\nTipus de pedres i terres. Recollida de mostres del tipus de pedres i terres que es troben en la part feta del camí.\nMasos i construccions: observació i anotació i registre fotogràfic dels tipus de construccions fetes per l’home.\nLes sortides pels nostres camins ens han obert els ulls, els pensaments i els cors respecte del nostre patrimoni.\nEstem segurs que els xiquets i xiquetes que recorren cada curs el camí ja el miren i el veuen diferent. Confiem que en un futur siguin els responsables de cuidar-los i conservar-los. També la implicació de les famílies, la revalorització per part de la Comunitat Educativa i d’altres persones de l’entorn ens estimula a plantejar-nos noves fites en aquest àmbit.\nConèixer nous camins.\nCompartir els que estem recorrent.\nDonar-los a conèixer.\nContinuarem i ho millorarem!\nZER L’AGLÀ, juliol 2015


juliol 14, 2018 – Vallformosa\nMaridatges: Sushi amb cava\nEl cava no és només per ocasions especials. Ens agrada que ens acompanyi en els moments de celebració, però també al nostre dia a dia, perquè som dels que pensem que tot es pot prendre amb cava.\nI per començar, l’hem pres amb un dels nostres plats preferits: el sushi.\nSabies que ‘sushi’ en realitat significa “agri” en japonès? Fa referència a l’arrós banyat en vinagre, sucre i sal, que mengem junt al peix. És el plat estrella del Japó, on hi ha fins i tot una Universitat dedicada a aquest art culinari: per arribar a ser Itamae (com es diuen els chefs que cuinen sushi) els estudiants estan dos anys instruint-se en com cuinar-lo i després, tres anys aprenent l’elaboració dels peixos. En total, cinc anys dedicats a l’estudi del sushi, per acabar reconeixent fins i tot la qualitat del peix només veure’l. A més, és una universitat on només poden anar homes, ja que al Japó no deixen que les dones cuinin sushi. La seva teoria és que les dones tenen la temperatura de les mans més altes i per tant alteren el sabor de l’arrós, i tot i que científicament s’ha demostrat que és una teoria falsa, moltes noies que volen cuinar sushi han de marxar del seu país.\nCom es menja el sushi?\nTradicionalment, el sushi típic és el de tonyina, encara que els més solicitats a Europa són els de salmó i alvocat. Al Japó no hi ha alvocat, i van ser els noruegs els que van introduir el salmó als anys vuitanta.\nA més, els japonesos el mengen amb les mans i en ordre: comencen pel peix amb el sabor més lleuger i van augmentant fins arribar al més fort (és a dir, dels peixos blancs als rosats i finalment als vermells). També el combinen amb jengibre, entre peça i peça per poder disfrutar de cada sabor des de zero.\nCombinat amb Vallformosa Col·lecció Pinot Noir\nHem triat el Vallformosa Col·lecció Pinot Noir, un cava floral, afruitat i alegre per combinar-lo amb aquest plat . A més, és un cava que marida perfectament amb el peix, així que és l’acompanyant perfecte.\nUs animeu a provar-lo?


La democràcia - FÒRUM.ad\nEl 28/02/20 7:00\nL’actual democràcia no serveix per gestionar una societat amb un alt grau de complexitat i amb dues ètiques enfrontades, que condicionen els valors morals que regulen el comportament humà comunitari. L’ètica humanista basada en la participació ciutadana i l’ètica digital basada en algoritmes d’intel·ligència artificial, amb plantejaments socialment rebutjables, quan pretenen establir normes que afecten a principis morals.\nEs perfila la solució humanista, com a supervisora de la digital, mitjançant una societat organitzada en xarxa, en la que la vida local hauria d’esdevenir la seva escola bressol, inicialment organitzada per auto gestionar energies renovables de forma comunitària, mitjançant preses de decisions democràtiques consensuades.\nDes de fa bastants anys, la moderna gestió empresarial no pren acords en funció de votacions majoritàries. S’ha demostrat que no és la millor manera d’assumir decisions, que siguin positives per a les organitzacions. S’acostuma a utilitzar fórmules que cerquen el consens, el qual, encara que sigui dificultós i requereixi molt de temps, a la llarga és més beneficiós i durador.\nEn les organitzacions del teixit associatiu no és aconsellable que decisions importants es prenguin d’antuvi per majoria, marginant opinions minoritàries que moltes vegades, suficientment debatudes, són les més recomanables. Succeís, però, que defensar vies de consens, suposa lluitar contra la llei del mínim esforç, que predomina en una societat domesticada per un consumisme, que no deixa temps per raonar i pensar i així ens va.\nNotícia Anterior: Els núvols s’aniran dispersant al llarg del dia\nSegüent Notícia: El conte infantil de la Víbria, en llenguatge braille


4t de primària - Representen els àngels sense ales\nPolo blanc, de màniga llarga, pantaló texà, preferiblement de color clar, si pot ser. Mitjons blancs alts. La resta de la disfressa la preparem des de l’escola.\n5è i 6è de primària (general) - Representen jugadors de bàsquet\nPantaló d’esport negre curt o blau marí curt. Samarreta blanca. Mitjó blanc alt i vambes d’esport. La resta de la disfressa la prepararem des de l’escola.


T’han diagnosticat un trastorn obsessivo-compulsiu(TOC)? Vols rebre tractament psicològic intensiu amb experts?\nLlegeix, si us plau, aquesta informació.\nBusquem persones (adultes, nens/es i/o adolescents) que hagin rebut un diagnòstic de trastorn obsessivo-compulsiu (TOC) per part d’un/a professional (metge/essa, psiquiatre/a i/o psicòleg/oga) i vulguin participar en un projecte d’investigació on s’ofereix tractament psicològic intensiu (fins a 20 hores de tractament durant aproximadament 1 mes) per part d’un psicòleg/oga amb experiència.\nQui pot participar en el projecte?\nAdults, nens/es o adolescents (amb el consentiment dels pares si són menors d'edat) que tinguin un diagnòstic de TOC i no estiguin actualment rebent tractament farmacològic per al TOC.\nQui s’ocupa del projecte?\nAquest és un projecte d’investigació on participen investigadors i professionals de tres centres clínics/d´investigació de Barcelona: Hospital de Bellvitge/Fundació IDIBELL; FIDMAG Germanes Hospitalàries Research Foundation i Hospital Clínic de Barcelona/Fundació Clínic/IDIBAPS. Els investigadors que lideren el projecte són els/les doctors/es Carles Soriano-Mas (csoriano@idibell.cat), Edith Pomarol-Clotet (epomarol-clotet@fidmag.com) i Luisa Lázaro i Miquel A. Fullana (LLAZARO@clinic.cat, mafullana@clinic.cat). El projecte ha estat aprovat pel comitè d´Etica de l´Hospital de Bellvitge (codi PR423/17) i de l´Hospital Clínic (codi HCB/2018/0681).\nUna vegada haguem comprovat que compleix tots els criteris per participar en el projecte i li haguem donat tota la informació necessària, si decideix participar vostè serà “aleatoritzat/ada” (és a dir,assignat a l’atzar, com si llencéssim una moneda a l’aire) a rebre tractament “immediatament” o a “esperar” (sense rebre tractament) durant 1 mes. Si a vostè li toca “esperar”, després d’aquest mes podrà rebre el mateix tractament que si li hagués tocat rebre’l “immediatament”.\nCom a part del projecte d’investigació, a les persones que participin els hi demanarem que es facin una prova de ressonància magnètica (un “scanner” cerebral no invasiu, que no implica cap mena de punxada ni cap altre mena d´intervenció similar) abans i després del tractament psicològic. Un dels objectius del projecte és veure quins canvis es produeixen al cervell amb el tractament. Als participants també els hi demanarem que emplenin alguns qüestionaris.\nQuin tipus de tractament psicològic s’ofereix?\nEl tractament psicològic que oferim en el projecte és el que es coneix com “teràpia cognitivo-conductual” i implica afrontar progressivament les situacions que la persona amb TOC li causen ansietat i aprendre formes diferents de manejar aquestes situacions. En aquest tractament, el/la pacient, amb l’ajut del psicòleg/oga, es va marcant uns objectius i practicant cada dia “a casa” les tècniques que va aprenent a la consulta.\nAquest tractament està reconegut com el tractament més eficaç per a les persones amb TOC. En aquest projecte no estem valorant si el tractament és eficaç (això ja s’ha comprovat en nombrosos estudis científics), el que estem valorant és si el tractament es pot fer de manera “intensiva”.\nQuan temps dura el tractament psicològic? Quina implicació necessita?\nOferim als participants fins a un màxim fins un màxim de 20 hores “presencials” (en persona) amb un psicòleg/oga al llarg d’un mes. Durant el mes que duri el tractament, tindrà contacte amb el seu psicòleg/oga vàries vegades per setmana, pel que és important que pugui desplaçar-se regularment al centre on faci el tractament. També és important que tingui temps (aproximadament una hora) de fer cada dia alguns exercicis relacionat amb el tractament.\nOn es fa el tractament?\nEl tractament psicològic es fa a Barcelona. En el cas del/de les nens/es i adolescents, el tractament psicològic es farà al Servei de Psiquiatria i Psicologia Infantil i Juvenil de l´Hospital Clínic de Barcelona. En el cas dels adults, el tractament es farà en dispositius del FIDMAG Germanes Hospitalàries Research Foundation.\nQuè passa després del tractament?\nEn la majoria de casos, el professional que l’hagi atès no el podrà seguir veient de manera continuada al seu centre, però si el podrà informar sobre les passes a seguir/quins professionals contactar, etc.\n...crec que podria tenir un TOC però no n’estic segur/a\nAbans de participar en el nostre projecte, és important que algun professional amb experiència valori si té (o no) un diagnòstic de TOC. El projecte està dirigit només a persones amb aquest diagnòstic.\n...m’han diagnosticat un TOC però estic rebent tractament farmacològic?\nAl nostre projecte només poden participar persones que no estiguin reben tractament farmacològic per al TOC. Però si està prenent algun altre fàrmac per altres problemes (per exemple, pastilles per dormir), és possible que pugui participar.\n...el professional que m’atén actualment vol saber més sobre el projecte?\nEl professional pot posar-se en contacte directament amb un dels investigadors que coordinen el projecte, el Dr. Miquel A. Fullana (mafullana@clinic.cat).\nOn puc trobar més informació sobre el TOC?\nPot trobar més informació sobre el TOC a la web de l Hospital Clínic:\nCom puc participar o posar-me en contacte amb vosaltres?\nEmpleni el formulari de sota i una investigadora (psicòloga) del nostre equip el/la contactarà.\nNo tinc un TOC però m’agradaria ajudar en la investigació\nEn aquest projecte també necessitem persones que no tinguin cap problema de salut mental important per participar com a "controls". Si li agradaria participar a l´estudi com a control, empleni el formulari de sota, especificant que li agradaria participar com a control.\nData de naixement: - dia - - mes - - any -\nUn email de contacte:\nVull participar com a control:\nAmb la col·laboració de: FIDMAG, CIBERSAM


Teodor Suau i Puig\nEm poso davant de l'ordinador en plena guerra de l'Iraq. Indignat, per tant. I perplex. Atordit. He après moltes coses aquests dies, massa llargs de sang, de mort i d'estupidesa. Per exemple: la diferència aclaparadora entre informació i propaganda. Sobretot, però, la necessitat de lucidesa quan la sensibilitat empeny a pensar, a dir i fer coses que no són transformadores. Hem sentit tantes coses aquests dies! No sempre bones per evitar allò que tots, tanmateix, hem arribat a voler: que la guerra passi a ser un record, un terrible i humiliant record per a la raça humana. Una paraula morta al diccionari del passat. I, una vegada més, sento la necessitat de recuperar el seny. Perquè tan important com estar contra la guerra, és saber per què hom hi està. Vull dir: que la intensitat de la ràbia no impedeixi copsar les causes reals, els interessos en joc, tot allò que cal ser combatut amb totes les nostres forces per tal d'evitar que es repeteixin. Innombrables qüestions es presenten a la raó per ser tractades a fons. És una tasca ineludible. Urgent. Cal proposar alternatives, oferir punts de referència per al pensament, crear continguts nous que serveixin de suport al món nou que no caurà del cel. No és un luxe. És una qüestió de supervivència. La primera que em ve al cap: la lògica del poder. La lògica de l'Imperi. Complexa. De moltes implicacions. De moltes i pràctiques conseqüències. Massa sovint ocultes a les consciències de la bona gent. No tant als de mala voluntat, que no cal oblidar-ho, n'hi ha amb excés. Dels quals la victòria més preuada consisteix en continuar indefinidament ocultant la realitat, violentant-la, fent-la passar pel que no és. Sobre tot, convèncer que no hi ha altra forma de gestionar les relacions socials fora del poder.\nEls antics aprengueren de la dura lliçó de la història una distinció fecunda: la que es dona entre autoritat i poder.\nEl poder consisteix en la capacitat, legal o no, d'aconseguir els propis fins mitjançant l'ús de la força, legítima o no. Té el seu origen en la delegació que la societat fa en alguns dels seus membres per tal de gestionar el conflicte. S'ha de dotar d'institucions, mitjans i mediacions socialment reconegudes i acceptades. En un món com el nostre, és necessari. Un grup humà sense poder organitzat esdevé caòtic: el més fort acaba per engolir l'espai vital. I torna una selva. Però deixat a la seva dinàmica pròpia, acaba en una violència més gran que la que es pretén evitar. Per això, la reflexió ètica representa l'esforç honest de trobar sistemes de control del poder: "Quis custodet custodes?" Molt clar en teoria, a la pràctica resulta gairebé impossible: la lògica del poder és totalitària. Ho vol tot. Desitja ser única. Arreu i per tothom. No consent interlocutors, només súbdits. El que li escapa, ho considera una ofensa a la seva dignitat. Per tant, és insaciable: més enllà de les necessitats reals, acaba per convertir-se en la seva pròpia finalitat. Dominar per dominar. Funciona per mitjà de la coacció. Es perpetua per la por. Crea la dialèctica de l'amo i l'esclau. I a poc a poc va produint dos tipus de col·lectius socials ben diferenciats: els homes del poder. I la resta. Quan aconsegueix que aquests últims facin seva la lògica del poder, aleshores ha arribat allò que el Gènesi diu el diluvi: tothom amb el cap sota l'aigua, contents de no haver-lo d'alçar, convençuts que no hi ha res més enllà de l'ampla solitud de l'oceà. Els fills directes del poder deixat a ell mateix són el servilisme, la mentida, l'adulació, el col·laboracionisme... i la guerra, la tortura, la mort. El premi per a uns i altres és un estil de vida prestigiós. Fàcil. Abundós. El poder tem sobre tot la crítica: la identifica amb la desafecció, que satanitza sense contemplacions. I persegueix sense pietat. Quan més feble, més cruel. Quan menys intel·ligent, més prepotent. Quan major és la seva inutilitat per a resoldre els problemes rals de la gent que domina, amb més insistència reclama el seu reconeixement explícit i laudatori.\nEls creadors del dret romà reconegueren la inviabilitat d'una societat sense poder. Però intuïren els seus perills. Per això, al poder oposaren l"auctoritas" com a correctiu compensador. És la capacitat d'influir positivament en les relacions socials i en les persones originada però no en una comanda exterior al subjecte, sinó en la bonhomia i la honestedat reconegudes pels demés. És una força persuasiva que empeny a voler ser i actuar d'una determinada manera perquè els seus resultats han esdevingut palesos en la forma de ser i actuar d'algú. Que per això és reconegut com a posseïdor d'autoritat. L'autoritat ni imposa ni s'imposa: proposa. La seva mediació és el diàleg entre iguals en drets. No contempla enemics, sinó adversaris. Arrela en la llibertat. Brolla de la veritat, sempre parcial, però transparentment cercada. Obri espais per a la decisió i creu en el conflicte com a mediació del creixement, quan es resol raonablement, racionalment. Pondera la raó de l'altra. Sap rectificar. No tem la confrontació, que sap convenient, atesa la parcialitat de tot coneixement humà. Té el coratge de dir la seva també davant dels poderós, acceptant les conseqüències. Precisament, curiosament, una font d'autoritat és el patiment per la llibertat i la justícia.\nDe Jesús de Natzaret es diu que parlava "amb autoritat" i aquesta és una de les impressions més fortes que va deixar entre els seus contemporanis. També una de les causes de la seva mort, no cal oblidar-ho. Segons els evangelistes, "autoritat" és una prerrogativa divina: s'identifica amb la capacitat de portar a terme les promeses, el projecte creacional i salvífic sense violentar la llibertat de les persones. Aquí rau el patiment de Déu: en la seva "autoritat" que el fa renunciar al poder, a l'hora de la creu del seu Fill i de tantes altres que per a nosaltres resulten quotidianes. I aquí hi ha un dels atributs del Déu de Jesús, del Déu cristià: la seva estranya, misteriosa, paradoxal identificació amb la debilitat de l'amor com a forma suprema de ser i de fer. Un Déu, l'essència del qual consisteix no tant en confondre's amb la immensitat, com en deixar-se posseir per la misèria. Déu de la no violència. Déu de la força de la feblesa. Déu per a petits, marginats i marginals. Déu difícil per a la teologia quan assumeix la tasca de justificar ideològicament el domini. Déu crític amb tota temptació de convertir l'autoritat amb poder. Per sant que sigui.\nDel poder neix la guerra.\nDe l'autoritat, la consciència de la tremenda dificultat de resoldre els conflictes al marge de la violència. Però de la seva possibilitat.\nEntre nosaltres, sens dubte, sobra poder. I manca autoritat.\nPrevenir la propera guerra grossa, ¿no podria ser endinsar-nos en la mística de l'autoritat allà on cada un de nosaltres gestiona la seva petita o grossa quota de poder?


120 acadèmics reclamen més transparència amb l''app' 'Radar Covid'\nMés de 120 acadèmics reclamen més transparència amb l'app 'Radar Covid'\nAPLICACIÓ DE RASTREIG\nEl manifest denuncia que avui dia encara no s'ha publicat cap documentació sobre el disseny de la plataforma, sobre la seva implementació ni sobre el procés d'integració a les autonomies\nBarcelona 05 de de setembre del 2020. 20:41\nL’aplicació mòbil ‘Radar Covid’ es va presentar fa uns mesos com una de les grans promeses per millorar les tasques de rastreig sobre la Covid-19. Es preveu que aquest setembre comenci a funcionar a diferents autonomies. I, a falta de pocs dies perquè arrenqui la seva missió, sorgeixen els dubtes sobre el seu funcionament. Més d’un centenar d’acadèmics reclama al Govern més transparència en l’aterratge d’aquesta eina als mòbils dels espanyols.\n«Avui dia, no s’ha publicat cap documentació sobre el disseny del ‘Radar Covid’, sobre la seva implementació ni sobre el procés d’integració de les comunitats autònomes», denuncien els experts en un manifest fet públic aquest dissabte. Els experts, al contrari, reclamen que tant el codi com la documentació sobre aquesta ‘app’ estiguin disponibles en obert. L’objectiu és que tant els científics com la societat civil «tinguin la capacitat d’escrutini necessària» per identificar els punts forts i les flaqueses d’aquesta eina, que en el futur serà clau per frenar els contagis.\nLa iniciativa posa cinc peticions sobre la taula. Primer, la creació d’un reposador que permeti analitzar tots els elements del codi de l’aplicació, com els relatius a la seva ubicació, administració i seguretat. Segon, la publicació de l’historial de modificacions aplicades. Tercer, un informe del disseny i la configuració del sistema, així com de la seva inclusió i accessibilitat. Quart, un informe detallat sobre els mecanismes de monitoratge i les garanties de privacitat. I finalment, una avaluació de l’impacte de la protecció de dades.\nLluita per democratitzar l’‘app’\nEn l’origen d’aquesta petició, doncs, hi ha una lluita per la transparència. «La legitimitat de l’‘app’ depèn del seu grau d’inclusivitat i democratització», destaquen els acadèmics reunits en aquest nou manifest, en què s’engloben firmes de diferents nacionalitats i àmbits del coneixement. Entre els signants destaquen científics computacionals, informàtics, experts en seguretat de dades, juristes i professionals amb recorregut en el món de la bioètica.\nEn vigílies que la Secretaria d’Estat de Digitalització faci públic el codi de l’‘app’, una cosa que previsiblement tindrà lloc al llarg de la setmana vinent, els experts recorden que «democratitzar no només implica permetre que la ciutadania tingui accés a la infraestructura, sinó la cocreació d’aquestes infraestructures juntament amb la societat».\nLes aplicacions per al rastreig de contactes de Covid-19 ja s’han desplegat a països com Alemanya, Àustria, Canadà, l’Equador, Estònia, Holanda, Irlanda, Itàlia, Portugal, i Suïssa. A Espanya, segons l’últim balanç, l’aplicació ja ha sigut descarregada per més de 3,4 milions de dispositius. Tot i que, ara per ara, aquí no encara està clar ni quan ni com entrarà en funcionament.\nAplicacions Coronavirus a Espanya Coronavirus


Agenda del Portal UPC Sostenible\nSi no pots veure correctament el butlletí, ves a\nNotícies Pla d'actuaci� de millora de la qualitat de l'aire La Uni� Europea fixa els valors l�mit de qualitat de l'aire que els Estat membres han de respectar amb l'objectiu de preservar la salut de les persones i el medi ambient. Actualment es segueixen superant els l�mits europeus pels �xids de nitrogen i les part�cules en suspensi� de di�metre inferior a 10 micres en alguns municipis de la Regi� Metropolitana de Barcelona. Amb tot aix�, s'est� elaborant un nou Pla per al per�ode 2011-2015\nL'Institut de Sostenibilitat de la UPC forma part del F�rum Social de l'elaboraci� del nou Pla d'actuaci� de millora de la qualitat de l'aire. Les funcions d'aquest �rgan consisteixen en fer un seguiment del proc�s de participaci� i d'elaboraci� del Pla, difondre el proc�s i la possibilitat d'aportar propostes per al contingut del Pla.\nActualitzaci� del Registre Europeu de d'Emissions i Transfer�ncies de Contaminants (E-PRTR) La Comissi� Europea i l'Ag�ncia Europea del Medi Ambient (EEA) ha actualitzat la informaci� sobre emissions i transfer�ncies de contaminants de les instal�lacions industrials mitjan�ant l'eina Registre Europeu d'Emissions i Transfer�ncies de Contaminants (E-PRTR).\nAquest instrument �s un registre a escala europea que ofereix la possibilitat d'accedir a la informaci� ambiental clau procedent dels complexos industrials dels Estats membres de la UE, Isl�ndia, Liechtenstein i Noruega.\nPla de suport al tercer sector ambiental de Catalunya 2011-2014 El\nPla de suport al Tercer Sector Ambiental (2011-2014) s'elabora amb l'objectiu d'identificar i dur a terme mesures i accions encaminades a consolidar i enfortir el Tercer Sector Ambiental.\nLa UPC, per mitj� de l'Institut de Sostenibilitat, forma part de la Comissi� de Seguiment del proc�s de participaci� del Pla.\nActivitats Agenda 21 entorn al Dia Mundial del Medi Ambient El proper 5 de juny de 2011 es celebra el Dia Mundial del Medi Ambient. En el marc d'aquesta celebraci� s'han previst diverses activitats impulsades per l'Agenda 21 de Barcelona i les diferents entitats organitzadores signants del Comprom�s Ciutad� per la Sostenibilitat.\nLa UPC, o qualsevol altra organitzaci� signant pot proposar activitats i difondre-les a trav�s del web de l'Agenda 21.\nBuscant solucions als problemes de soroll En l'informe 'Burden of disease from environmental noise' publicat recentment per l'Organitzaci� Mundial de la Salut (OMS), es descriu les principals conseq��ncies de l'exposici� al soroll no desitjat. Aquest pot provocar estr�s, interferir en les nostres activitats b�siques, i en cas d'exposici� perllongada, fins i tot malalties cardiovasculars, o hipertensi�.\nL'Ag�ncia Europea de Medi Ambient (EEA), juntament a la Societat per a la Reducci� del Soroll (NAS), obren una convocat�ria per als European Soundscape Award, que premia les solucions innovadores als problemes de soroll.\nLa Confer�ncia International Ecosummit, que es celebrar� el setembre de 2012 a Columbus (Ohio, EUA), t� per objectiu explorar estrat�gies innovadores que permetin crear, administrar i restaurar els ecosistemes del planeta de forma adequada. Terminis de presentaci� de documents: - Presentaci� de simposis organitzats, sessions especials i workshops - 1 de setembre de 2011.\n- Presentaci� de resums - 20 de gener de 2012.\nButllet� ETAP (Environmental Technologies Action Plan) En aquest nou butllet� ETAP es destaca la import�ncia de la Ecoinnovaci� per aconseguir un futur sostenbile. Les tecnologies respectuoses amb el medi ambient poden afavorir la generaci� de llocs de treball, redueixen la pressi� sobre el medi ambient i pot permetre una economia que utilitzi els recursos de forma m�s eficient.\nButllet� "Science for Environmental Policy: Global Green Economy"\nEn un nou butllet� del Science for Environmental Policy es destaca la necessitat de desenvolupar noves pol�tiques econ�miques verdes, instant els governs a implementar un nou tipus d'economia, resistent, sostenible, que operi dins els l�mits dels recursos del planeta i permeti una societat m�s justa.\nEsdeveniments IWA - Conference: Cities of the Future Sustainalbe Urban Planning and Water Management - Estocolm (Su�cia), del 22 al 25 de maig de 2011.\nGlobal Workshop on Climate Change in Urban Education - Bonn (Alemanya), 1 i 2 de juny de 2011.\nResilient Cities 2011 - 2nd World Congress on Cities and Adaptation to Climate Change- Bonn (Alemanya), 3, 4 i 5 de juny de 2011.\n- Irun, 3, 4 i 5 de juny de 2011.\nUPC© 2008 Centre per a la Sostenibilitat.\nPer subscriure't al butlletí fes\nclica aquí. Per cancel·lar el teu registre, fes\nEns pots fer arribar qualsevol suggeriment a:


Maje nega que demanara al seu examant Salva que matara al seu marit: "El vaig encobrir però no vaig planificar res" | Valencia Extra\nMaría Jesús M.C., coneguda com a Maje, ha negat qualsevol mena de participació, planificació o desig de la mort del seu marit, Antonio, el cadàver del qual va ser trobat el 16 d’agost de 2017 en un garatge del barri valencià de Patraix amb sis punyalades. I ha apuntat a Salvador R.L., un dels seus amants: “Mai li vaig demanar que el matara. El vaig encobrir però no ho vaig planificar”.\nTant Maje com Salva, tots dos companys de treball en un hospital valencià, han pogut defensar-se aquest dimarts en el judici que se segueix contra ells davant un jurat popular pel crim del marit d’ella, pel qual la Fiscalia demana 22 anys de presó per a l’acusada –l’acusació particular 25– i altres 18 anys per a ell –l’acusació 20–.\nLes seues versions han estat contràries i mentre Salva, el primer a declarar, ha confessat el crim però ha explicat que va ser Maje la que li va demanar que ho fes, ella l’ha negat. “No és cert que jo planificara i acordara amb Salva posar fi a la vida d’Antonio. Mai, mai vam parlar d’això. Només de problemes en el meu matrimoni, però mai li he demanat això. Impossible”, ha mantingut al llarg de l’interrogatori.\nEn aquesta línia, ha insistit: “No vaig preparar amb Salva cap crim”, i ha assegurat que li va donar al seu examant les claus del garatge, de la seua casa i del seu cotxe molt abans de l’assassinat. Ha afirmat que alguna vegada sí que va mantenir alguna conversa amb Salva en la qual ell li havia dit “de conya” que Antonio es mereixia un bon toc d’atenció. Però ha negat que sabera que el dia 16 anara a donar-li un esglai –malgrat el que va declarar davant la Policia–.\n“Compartia tot amb ell, ho sabíem tot l’u de l’altre”, ha insistit l’acusada durant el judici, al que el fiscal li ha preguntat: “Compartien tot menys el crim?”, i ha respost: “sí, menys el crim”. “I no ho vaig denunciar perquè volia passar pàgina, havia d’oblidar això”, ha postil·lat.\nL’acusada, de 30 anys, ha recordat que va conéixer a Salva en 2015 a l’hospital: “Va començar com una relació de bon rotllo que va acabar convertint-se en amistat. Comptava amb ell per a problemes que sorgiren, es van afermar llaços i començarem una relació perquè jo tenia alts i baixos amb Antonio”, ha explicat.\nA més de Salva, l’acusada ha reconegut altres relacions amb altres xics, i ha assumit que a un d’ells li va comptar la “mentida” que tenia càncer “com a excusa perquè estava molt saturada, perquè només volia quedar amb mi i no podia”, ha dit.\nNo obstant això, es va arribar a casar amb Antonio, encara que “amb dubtes” i després va seguir la seua relació amb Salva, a qui li comptava els seus “problemes” amb el seu marit, les seues discussions. “Li deia que psicològicament em notava bastant afectada per frases que Antonio em deixava anar perquè desconfiava de mi, amb tot el motiu”, ha aclarit.\nNO ESTAVA ENAMORADA\nL’acusada ha asseverat que no ha arribat a estar enamorada de Salva, de 50 anys, malgrat les cartes d'”amor” que li escrivia i s’han exhibit en el judici: “Em cuidava, em protegia, estava damunt de mi i així ho reflectiria en les cartes. Però no he estat enamorada d’ell”, ha subratllat.\nMaje també ha negat que li diguera a Salva que volia que es morira el seu marit, i en aquest punt el fiscal li ha recordat que sí que li ho va comentar a un altre amant, Tomás, segons una conversa de Telegram que s’ha reproduït, en la qual ella li deia: “Vull que es mora, li desitge un mal. Això ho pagarà car”.\nSobre aquest tema, l’acusada ha explicat que es va expressar d’aquesta manera perquè estava vivint una situació “angoixant”, i ella també volia “morir-se”. “No podia més. Aquestes paraules les vaig escriure però no vol dir que ho desitgés”, ha insistit.\nCANVI DE TORN 10 DIES ABANS\nEl dia 3 d’agost de 2017 Salva ha explicat davant el tribunal que va ser quan va quedar amb Maje en què el crim s’anava a cometre el 16 al matí. I en aquesta mateixa jornada, el ministeri públic li ha llegit a l’acusada un missatge que li va manar al seu marit en el qual li avisava que s’havia canviat el torn de nit a l’hospital de la nit del 14 per la del 15. Preguntada per què li va avisar a Antonio amb tanta antelació sobre aquesta modificació, ha dit que no ho sap. “És una coincidència?”, li ha interpel·lat, al que ha contestat: “sí”.\nEl dia en què es va cometre el crim, Maje ha narrat que al matí va anar a treballar a una residència de monges de Torrent i Salva li va enviar un missatge per a veure’s perquè tenia alguna cosa per explicar-li. En aquest punt, l’acusat ha declarat que va ser ella la que li va demanar quedar i que sabia el que havia passat perquè havien quedat en què ell canviaria l’estat de WhatsApp després del crim.\nDesprés de sortir de treballar, Maje va acudir a casa de la seua germana per a veure’s amb Salva i allí li va contar que havia estat en el garatge amb Antonio, que s’havien barallat i que li havia donat un mal cop i l’havia matat: “Em va comentar que Antonio havia parlat malament de mi i que ell li va contestar que no em mereixia això i li va donar un mal cop”, ha reproduït.\nDesprés d’això, ha narrat que es va posar en “xoc”, “a plorar”. “No m’ho creia venint d’ell”, ha asseverat i, preguntada per què no ho va explicar a la Policia, ha respost: “Em vaig acovardir i tenia por a la situació”.\nMesos més tard van continuar la seua relació perquè a Salva, ha comentat, li continuava tenint estima. “Encara que ja va ser més distant, em costava molt”, ha puntualitzat. No van tornar a parlar del crim fins que es van assabentar que la Policia tenia a un sospitós.\nUna vegada a la presó van mantenir una relació a través de cartes perquè es veia “sola”: “És el meu únic suport i així ho sentia en la presó”, ha descrit. Amb el pas del temps va posar fi a la relació: “S’havia anat de les mans, no podia continuar estant amb la persona que havia matat al meu marit i es va acabar”, ha postil·lat.\nPer a concloure la seua intervenció, Maje ha volgut demanar perdó a la família d’Antonio: “Em penedisc molt de no haver estat valenta i de no haver anat a la Policia perquè el que va passar és molt fort i demane perdó a la família d’Antonio. Em penedisc de la meua covardia, d’haver pensat en mi i no a fer honor a Antonio”.\nLes obres de condicionament dels solars 3, 6 i 9 del PAI Parc Central finalitzen


LETICIA REIG | La Bellesa Blog Cultural LETICIA REIG – La Bellesa Blog Cultural\nSomriure rere una finestra.\nLa fotògrafa Leticia Reig és de València. Allí és on desenvolupa la seva passió per l’art.\nEl dibuix i la pintura la captiven, es nota en les seves imatges per la forma de la seva fotografia i en la manera de mirar.\nEl 2007 es forma com tècnic superior en imatge i realitza un master en disseny gràfic. Els tres anys següents treballa en un estudi com assistenta de fotografia i més tard com fotògrafa fins que el 2012 decideix iniciar la seva carrera professional com fotògrafa freelance.\nA través de la fotografia experimenta la seva forma de concebre l’art en el que uneix la seva visió pictòrica amb la passió per la fotografia. Crea imatges a les que dota de energia i màgia amb els personatges que retrata sobresortint d’uns atractius fons de caràcter teatral que els reforcen; són treballs que complementa amb els seus coneixements de disseny gràfic que ajuden a obtenir unes atmosferes molt especials.\nReig ha unificat en la seva obra la fotografia social (bodes, comunions…) amb el seu treball més personal de manera que imatges que podrien ser considerades com tòpiques es converteixen en tota una fotografia artística que fins i tot guanya premis. Per exemple, es va emportar el premi 2018 de Family Time en la categoria comunió, foto que podem veure a l’encapçalament.\nElla entén la fotografia “com una manera de compondre, modelar i acolorir la llum per aportar ficció o bé per retornar-nos aquella part de l’ànima que a causa de la quotidianitat la mirada ja no ens mostra. La fotografia creativa em concedeix la llibertat de veure allò que vull, allò que sento o allò que necessito que altres vegin. Jocs entre una suposada realitat i la seva percepció. Fotografies apuntant a l’ànima o a través de la força de l’expressió, del llenguatge corporal i de la psicologia. La inspiració pròpia, la que surt de dins. Acostumar la mirada a intuir l’instant decisiu, veure’l arribar, adornar-lo de tècnica i capturar-lo per transformar-lo en etern. Tot això i alguna cosa més és el que m’aporta la fotografia creativa o la fotografia que em fa sentir lliure.” Certament, tota una declaració de principis.\nEl 2013 va ser seleccionada per Google per presentar junt amb d’altres quaranta-quatre artistes de tot el món el projecte Google Open Gallery. I com apuntàvem abans, ha rebut el premi al millor fotògraf de comunions (i també el de millor fotògraf de nens) atorgats per Babyf.\nLeticia Reig Aragonés a més de fotògrafa és socia fundadora d’Artevalencia, associació per al foment de l’art i els artistes de la Comunitat Valenciana.\nEl web de Letícia Reig és http://leticiareig.com/


"Litoral", de Wadji Mouawad, al Teatre Romea | Barcelona Cultura\n"Litoral", de Wadji Mouawad, al Teatre Romea\nLa primera peça de la tetralogia que inclou l’exitosa "Incendis" es representarà fins al 9 de juny\nDel 26 d’abril al 9 de juny al Teatre Romea es representarà l’obra Litoral, del dramaturg libanès Wajdi Mouawad.\nEs tracta de la primera peça de la tetralogia Le sang des promesses, en la qual s’inscriu també Incendis, dirigida al mateix Romea per Oriol Broggi l’any passat, amb molt d’èxit. Tot i que tenen connexions evidents, la companyia apunta que no són del tot comparables. Tracten temes comuns -la recerca dels orígens, la necessitat de relatar, la mort...- i comparteixen “l’emoció” i “la transcendència”, com diu el traductor i director Raimon Molins, però són diferents.\nWilfrid, el protagonista (interpretat per Marc Rodríguez) rep la trucada que anuncia la mort del seu pare mentre fa l’amor. Com que la seva família impedeix enterrar-lo al costat del cadàver de la seva mare, també morta, Wilfrid decideix sepultar-lo al seu país d’origen, el Líban. Allà, però, a causa de la guerra, els cementiris són plens. Això obliga Wilfrid a peregrinar amb el cos mort del seu pare, buscant un lloc on enterrar-lo.\nEs tracta d’una obra amb molt contingut autobiogràfic en la qual hi ha també la presència del pare mort sobre l’escenari (Lluís Marco) i un heroi imaginari (Xavier Ruano), entre d’altres personatges, amb els quals l’adolescent interactuarà al llarg del seu periple iniciàtic.\nEl repartiment de l’obra, que és una producció del petit teatre de l'Eixample Sala Atrium, compta també amb Pepo Blasco, David Verdaguer, Mireia Trias i Patrícia Mendoza.\nTots els dissabtes, a les 20:00 h, els que disposin d'entrades per a la funció d'aquell dia poden assistir a una trobada amb el director de l'obra, Raimon Molins.\nData de publicació: Divendres, 26 Abril 2013


Club Bàsquet Benissa: Desfeta del Lavisane a Mutxamel.\nDesfeta del Lavisane a Mutxamel.\nLa falta d'intensitat en defensa deixa sense opcions a l'equip.\nEl Lavisane C.B. Benissa va tornar de buit del seu desplaçament a Mutxamel per a jugar un partit en el qual s'havien posat prou esperances, especialment per la bona imatge donada en el partit de la setmana passada.\nComençàrem el partit anotant amb facilitat, la qual cosa ens va donar un còmode avantatge (4 - 12) que vam poder mantindre durant tota la primera part. Però des del començament es veia una falta d'intensitat defensiva que va fer que no poguérem trencar el partit i va permetre als nostres rivals mantindre's prop en el marcador. Es va arribar al descans amb un lleuger avantatge de quatre punts al nostre favor però sensacions negatives.\nDesprés del descans comencem a tindre problemes per a anotar el que va ser aprofitat pels nostres rivals per a posar-se per davant en el marcador i fins i tot obrir un important avantatge de 10 punts al final del tercer quart gràcies al seu alt encert en el tir exterior.\nEn l'últim quart eixim amb la intenció de tornar-nos a ficar en el partit, i amb un 0 - 5 de parcial ens acostem en el marcador. Però els nostres rivals van tornar a castigar-nos amb tirs llunyans i l'equip va acabar per ensorrar-se per a emportar-se un dur correctiu al final del temps reglamentari.\nC. B. Innova Mutxamel: 56


El Palamós cau per la mínima a la Pobla de Mafumet i segueix sense guanyar (1-0)\nEl Palamós no surt de l'espiral de resultats negatius en el que es troba immers i torna a perdre, en aquesta ocasió a l'Estadi Municipal de la Pobla de Mafumet. Els del Tarragonès van acabar emportant-se per la mínima un duel força ensopit en el que van ser lleugerament superiors.\nEl matx va començar amb un onze de Joan Màrmol amb novetats, com les suplències de Jaume Duran i Marc Serramitja, la titularitat d'Alex Cano o el retorn d'Aleix Feixas al quadre inicial. Sigui com sigui, el primer temps va ser de domini local tot i que, gràcies al rigor en defensa dels palamosins, les ocasions clares no van abundar.\nLa segona meitat va ser més oberta i tots dos conjunts van començar a aproximar-se. L'entrada al camp dels habituals del Palamós els va donar més presència quant a la construcció del joc, però un penal d'Ayala al 78' va truncar les possibilitats de puntuar. Manzano, impecable com sempre, el va aturar però Ojeda, molt atent al refús, va acabar acompanyant l'esfèrica al fons de la xarxa per fer l'1-0 definitiu.\nAl final, derrota del Degà i ja són cinc les jornades consecutives sense guanyar. La pitjor notícia, però, van ser les grogues a David Cano i Ayala, que fan que el Palamós es quedi sense centrals de cara a la cita contra el Cerdanyola. Pel que fa a la taula, els de Joan Màrmol segueixen, amb 28 punts, com a sisens classificats de Tercera.


Crea el teu cava - Tastaemocions\nTEAM BUILDING: CREA EL TEU CAVA\nActivitat creada i realitzada conjuntament amb en Miquel Figini.\nAmb la col.laboració de les caves:\nAquesta activitat consisteix en crear un nou cava a partir de personalitzar un cava ja elaborat afegint-li un licor d’expedició creat pels participants.\nEn primer lloc, al grup se li fa una explicació del procés d’elaboració dels vins escumosos amb el mètode tradicional, fent especial èmfasi en el procés de desgorjat i l’addició dels licors d’expedició. S’ensenyarà com es fa un licor d’expedició i els efecte que aquest té sobre el vi escumós.\nEs divideix el grup en equips, als quals se’ls hi donarà tot el material necessari per poder crear un licor d’expedició: una ampolla de vi escumós mètode tradicional acabada de desgorjar i diferents solucions per crear un licor d’expedició: dolces, àcides, tàniques, etc.\nAmb aquest material, cada equip podrà fer diferentes proves de licor d’expedició i experimentar els seus efectes organolèptics en el vi esumós. Un cop triat el que més els agrada, l’afegeixen a una ampolla de cava i serà el cava que representarà a l’equip.\nEl grup tasta a cegues els diferents caves creats pels equips i s’escull el millor per votació. Es fa l’escrutini dels resultat, es proclama el cava guanyador i es premia a l’equip elaborador d’aquest cava.


La comunicació a l’espai de coworking: l’eterna oblidada | Vallès Work\nLa comunicació a l’espai de coworking: l’eterna oblidada\nPer Manel Caballero | Coworking | 1 comentari | 16 febrer, 2017 | 1\nLa comunicació és essencial als espais de coworking. Però estem parlant d’una comunicació programada i estructurada. Un dels problemes més freqüents als coworkings, precisament pel seu tarannà obert i col·laboratiu, és que assumim que els missatges fluiran com l’aire d’una persona a l’altra. I al final passa el que passa: que els esdeveniments estan buits, que no tothom s’ha assabentat d’algun fet clau o, el més greu de tot, que es perd el sentiment de pertinença.\nImagina’t la sensació d’estar immers en el teu dia a dia i que les coses passin al teu voltant sense que te n’assabentis, o que te n’assabentis tard. Al final la falta de comunicació (o la mala comunicació, que per al cas és el mateix) provoca una sensació d’alienament i desconnexió en les persones, fins i tot en un espai tan ben avingut com un coworking.\nAlgunes recomanacions abans de llençar-nos a comunicar\nCom hem comentat, el més important és que la comunicació sigui planificada, sistemàtica i organitzada. El més recomanable és que hi hagi una única persona que centralitzi i s’encarregui de la comunicació.\nUn cop tenim la persona (o ens hem fet a la idea de fer-ho nosaltres), cal que decidim què comunicarem: horaris especials del centre, dates de vacances, entrevistes internes o externes als coworkers, projectes, noves incorporacions, esdeveniments, cursos… Pensa també en els missatges que poden augmentar el sentiment de pertinença: felicitem els aniversaris?, donem missatges informals o amb un punt d’humor?, expliquem històries i anècdotes? Cal que trobem el nostre to i estil.\nDesprés, elabora un calendari i decideix per quin canal o canals comunicaràs cada missatge. Ara parlem dels canals, no pateixis.\nEn qualsevol cas, sempre, sempre, SEMPRE, cuida el disseny i la redacció. De debò, ningú no es prendrà seriosament un cartell amb la lletra en Comic Sans i faltes d’ortografia.\n5 canals de comunicació ideals per a un coworking\nL’espai de coworking està format per la seva comunitat, online i offline, i pels espais físics. Hem de tenir-ho tot en compte a l’hora de definir els canals per on comunicarem.\nN’hi ha moltes, però si teniu els emails sota el mateix domini, Yammer és gratuïta i molt pràctica. No només serveix com a eina de comunicació interna, sinó com a think tank de material i recursos compartits. Permet fer grups oberts o privats per discutir idees i projectes.\nPro: augmenten la productivitat i la implicació.\nContra: cal que hi participi tothom perquè funcioni.\nTant si són emails amb comunicacions específiques, com si plantegem un enviament regular en format newsletter amb tot el que vulguem comunicar, l’email és una forma pràctica i fàcil perquè fer arribar la informació. Això sí, comprova que tothom el rebi correctament i no com a spam.\nPro: és un canal utilitzat pràcticament per tothom.\nContra: compte amb l’spam!\nXarxes socials (les que coneixem tots)\nHi ha coses que val la pena comunicar-les de forma oberta, com projectes, entrevistes o altres notícies de l’espai o el coworkers. A més, donar rellevància a les empreses o treballadors a xarxes ajuda a fidelitzar-los i que se sentin part de l’espai, i ens ajudaran a difondre el contingut en les seves pròpies xarxes. (Incís. La llei del quid pro quo a social media: si tu no els dones espai a les teves xarxes, no esperis que ells ho facin a les seves…).\nPro: una eina molt versàtil i productiva.\nContra: cal implicació i participació de tothom.\nEl meravellós món offline: cartells i cafè\nSovint estem tan immersos en els canals digitals que se’ns van del cap els offline. I no han de ser uns o altres, la fórmula perfecta consisteix a combinar-los. Els cartells posats a llocs estratègics són molt pràctics. Recorda cuidar-ne el disseny, que siguin ben visibles —tant per la mida del cartell i la tipografia com per la ubicació— i que no tinguin faltes d’ortografia. Una menció especial per a la màquina del cafè: quin lloc millor per posar-hi un cartell i que la gent ens en doni feedback? Posa-hi també una pissarra o un espai en blanc perquè hi escriguin.\nPro: és un canal fàcil i econòmic de fer servir.\nContra: pot ser que algú no s’hi fixi…\nTrobades, reunions, esmorzars…\nUna trobada programada de forma regular, en què cada persona exposa per torns les novetats o projectes que té en marxa, ajuda a enfortir les relacions entre els membres de l’espai i fer networking. Aprofiteu per valorar-ne les sinergies entre empreses i col·laboradors.\nPro: ajuda a enfortir les relacions personals i professionals.\nContra: cal implicació, participació i compromís d’assistència.


Gronxador metàl·lic doble mixt\nGronxador metàl·lic biplaça amb seients Mixt\nGRONXADOR METÀL·LIC BIPLAÇA SEIENTS MIXTE\nEl gronxador metàl·lic biplaça amb seients diferents (seient bebé i seient normal) és el complement perfecte per a un parc infantil. Els nens de diverses edats els agrada molt gronxar-se al parc i amb aquest gronxador homologat podran compartir i divertir-se amb amics.\nGronxador doble amb seients diferents, un seient de bebé i un altre normal. Estructura d'acer galvanitzat de 80 mm de diàmetre. El material està pensat per tenir més força i resistència davant les inclemències del temps. Gronxador doble de capacitat per a dos, amb seients plans de goma molt confortables i els embellidors de polietilè, que fa el gronxador més fort. L'edat recomanada per aquest gronxador és a partir d'un any.\nMesures de l'estructura gronxador biplaça amb seients mixt:


Pel·lícula: Sin escape\nDesprés d'una fuga agosarada d'un furgó policial, Sam Gillen busca un lloc on amagar-se. El Sam arriba fins a la finca de la vídua Clydie, que en aquests moments s'enfronta a un grup d'empresaris que volen prendre-li les terres. Però el Sam no està disposat a consentir-ho.\nLa presentadora entrevista Alberto Chicote i Celia Villalobos. El presentador de laSexta comenta la seva experiència amb el nou programa, Auténticos, un espai en què Chicote acompanya persones amb discapacitat intel·lectual a la recerca de les seves pròpies metes. Celia Villalobos, d'altra banda, comenta la situació política i social actual que travessa Espanya. A més, Josema Yuste parla amb la presentadora sobre els seus nous projectes. El programa també està molt pendent de l'epidèmia de grip i dels nous episodis de contaminació a nivell nacional.\nLa presentadora entrevista el coordinador federal d'IU i nou ministre de Consum, Alberto Garzón, en la que serà la primera entrevista al polític malagueny des que va jurar el seu càrrec. Garzón respon sobre el nou executiu, les seves primeres mesures com a titular de Consum, l'estabilitat de la coalició entre Unides Podem i el PSOE i la seva trajectòria política des que va ser el diputat més jove del Congrés, el 2011, fins avui.\nPel·lícula: Magia a la luz de la Luna\nEl bruixot xinès Wei Ling Soo és un dels mags més populars de la seva època, però poca gent sap que no existeix en realitat. Darrere de la disfressa del famós mag hi ha Stanley Crawford, un personatge britànic, rondinaire i arrogant amb l'ego pels núvols que sent veritable aversió pels falsos espiritistes que afirmen poder fer màgia de veritat. El seu amic de tota la vida, Howard Burlan, el convenç perquè s'embarquin en una missió a la Costa Blava: desemmascarar la jove vident Sophie Baker.\nPel·lícula: Oscuro pasado\nLa vida de la Nina, feliçment casada i mare de dos nens, canvia completament quan de sobte reapareix el seu violent germà. A més de témer per la seva seguretat i per la de la seva família, la dona té por que es descobreixi un terrible secret del seu passat.